
Резюме: Статията разкрива системните институционални дефицити, психологическите травми и правните празноти зад транснационалния трафик на жени и деца с цел сексуална експлоатация в България. Вместо бягане от отговорност с епизодични наказателни мерки, текстът настоява за превенция, реални санкции, институционална закрила на пострадалите и преодоляване на общественото мълчание.

Abstract: This article exposes the systemic institutional deficits, psychological trauma, and legal gaps behind the transnational trafficking of women and children for sexual exploitation in Bulgaria. Moving past isolated punitive measures, it demands proactive prevention, genuine accountability, institutional protection for victims, and the recovery of our collective social conscience.

„Могат ли наистина хората да купуват и продават жени и да се разминават безнаказано? Понякога седя тук и се питам дали това наистина ми се е случило, дали изобщо е възможно да се случи.“[endnoteRef:1][1] Тези думи на жена, жертва на трафик с цел сексуална експлоатация, разкриват същността на едно от най-старите престъпления срещу човечеството – робството. Днес казваме, че робството е формално отменено в съвременния свят, но трафикът на хора в своята същност е робство. Трафикът на жени и деца функционира като глобален черен пазар, който според данни на Международната организация на труда (МОТ) генерира 236 милиарда долара незаконни приходи годишно, превръщайки се в доходоносен и нискорисков бизнес за престъпните мрежи[endnoteRef:2][2].  [1: [1] HUGHES, Donna M. The "Natasha" Trade: The Transnational Shadow Market of Trafficking in Women. Available from: 
https://www.jstor.org/stable/24357768?googleloggedin=true&seq=1 
[viewed 2026-09-15].]  [2: [2] INTERNATIONAL LABOUR ORGANIZATION (ILO). Profits and Poverty: The Economics of Forced Labour. Geneva: ILO, 2024. Достъпно на: https://www.ilo.org/resource/news/annual-profits-forced-labour-amount-us-236-billion-ilo-report-finds [прегледан на 15.09.2026].] 

В контекста на Източна Европа преходът след 1989 г. отваря дълбока социално-икономическа криза, чиято цена се плаща от най-уязвимите групи – жените и децата. В България този проблем се задълбочава под влиянието на съвременните предизвикателства, като форми на онлайн измами за набиране на жертви и организираната престъпност. Настоящата статия изследва проблема през призмата на метафората за „цената на мълчанието“ – институционалната слепота и общественото безразличие. 
Трафикът на хора като съвременна форма на робство: правни и социални измерения
Трафикът на хора с цел сексуална експлоатация представлява едно от най-тежките системни нарушения на основните права и свободи, насочено срещу човешкото достойнство, физическата и психическата неприкосновеност и личната свобода[endnoteRef:3][3]. Съгласно българския Наказателен кодекс това престъпление се изразява в набирането, транспортирането, укриването или приемането на отделни лица или групи от хора с цел те да бъдат използвани за развратни действия, принудителен труд, просия, отнемане на органи или държане в принудително подчинение независимо от тяхното съгласие[endnoteRef:4][4]. Макар в нормативната уредба този феномен да е дефиниран като състав от общ характер, реалната му социално-правна природа разкрива дълбоко структуриран пазар за насилие и зависимост, чиито основни жертви в глобален, европейски и национален мащаб остават жените и децата[endnoteRef:5][5]. Както отбелязва европейската мрежа La Strada International, престъпните мрежи използват принуда, злоупотреба с власт и уязвимост, за да подложат пострадалите на тежка експлоатация, нарушавайки фундаментални права – от ограничаване на движението до физическо насилие. Въпреки официалното му признаване за престъпление подкрепата остава неадекватна: само малка част от жертвите се идентифицират, а още по-малък процент решават да търсят правна защита.[endnoteRef:6][6]  [3: [3] Директива 2011/36/ЕС на Европейския парламент и на Съвета от 5 април 2011 година относно предотвратяването и борбата с трафика на хора и защитата на жертвите от него и за замяна на Рамково решение 2002/629/ПВР на Съвета (OB L 101, 15.4.2011 г.).]  [4: [4] чл. 159а, ал. 1 от Наказателния кодекс (НК), ДВ, бр. 92 от 2002 г., изм. - ДВ, бр. 84 от 2013 г.]  [5: [5] EUROPEAN UNION AGENCY FOR FUNDAMENTAL RIGHTS / COUNCIL OF EUROPE. Handbook on European law relating to the rights of the child. 2022 edition. Luxembourg: Publications Office of the European Union, 2022.]  [6: [6] LA STRADA INTERNATIONAL. European NGO Platform against human trafficking. Достъпно на: https://www.lastradainternational.org/  [прегледан на 15.09.2026].] 

Мълчанието се разгръща в пет взаимно свързани измерения: 
· Мълчанието на жертвата – обусловено от непреодолим страх от репресии, дългово робство (debt bondage)[endnoteRef:7][7], социална стигма и психологическа зависимост („Loverboy“ модела)[endnoteRef:8][8];  [7: [7] Понятието „дългово робство“ (debt bondage) е дефинирано в чл. 1, б. „а“ от Допълнителната конвенция на ООН от 1956 г. за премахване на робството, търговията с роби и институциите и практики, подобни на робството.]  [8: [8] Решение на ЕСПЧ от 25.06.2020 г. по дело S.M. v. Croatia, жалба № 60561/14, ECLI:CE:ECHR:2020:0625JUD006056114. Моделът "Loverboy" е тактика, разчитаща на психологическа манипулация и създаване на емоционална зависимост с цел последваща експлоатация.] 

· Институционалната пасивност – изразяваща се във формално администриране на преписките, прехвърляне на отговорност между органите за закрила, полицията и прокуратурата, дефицит на проактивно идентифициране и неглижиране на позитивните задължения на държавата по чл. 4 от Европейската конвенция за правата на човека (ЕКПЧ)[endnoteRef:9][9]; [9: [9] Решение на ЕСПЧ от 07.01.2010 г. по дело Rantsev v. Cyprus and Russia, жалба № 25965/04, ECLI:CE:ECHR:2010:0107JUD002596504.] 

· Корупционната среда: покровителстване или бездействие на длъжностни лица на местно, гранично или контролно ниво, което парализира разследването и осигурява безнаказаност за организираните престъпни мрежи[endnoteRef:10][10];  [10: [10] чл. 301 от Наказателния кодекс (НК) Обн. ДВ. бр.26 от 2 април 1968г., Изм. - ДВ, бр. 61 от 2025 г.] 

· Дигиталната невидимост - пренасянето на набирането, контрола и рекламата на сексуални услуги в онлайн пространството, социалните мрежи и криптираните платформи за комуникация, което затруднява традиционните оперативни способи и поставя децата в състояние на екстремна уязвимост[endnoteRef:11][11]; [11: [11] Присъда от 12.10.2017 г. по н.д. 548/2017 на Районен съд - Разград] 

· Обществената апатия - изразяваща се в нехайство, социална слепота и толерантност към ранните индикатори на експлоатация, което нормализира насилието и изолира пострадалите[endnoteRef:12][12]; [12: [12] UNODC. Discussing the role of technology in enabling and countering Trafficking in Persons. New York, 8 March 2023. Достъпно на: https://www.unodc.org/unodc/en/newyork/events/previous/2023-events/TiP-CSW-2023.html [прегледан на 15.09.2026].] 

Сплетените нишки на правото: От международните стандарти до българската реалност
Нормативната рамка за противодействие на трафика на хора представлява непрекъсната верига, която органично прелива от универсалните стандарти на ООН през регионалния механизъм на Съвета на Европа и правния ред на Европейския съюз, за да се реализира в националното правоприлагане. В основата на тази многопластова система стои съгласуваният подход между материалното инкриминиране, процесуалните гаранции и защитата на човешките права.
Основополагащият международен акт е Протоколът от Палермо за предотвратяване, потушаване и наказване на трафика на хора, особено жени и деца, допълващ Конвенцията на ООН срещу транснационалната организирана престъпност. Член 3, буква „а“ от Протокола въвежда класическата тристепенна структура на състава: действие (набиране, транспортиране, прехвърляне, укриване или приемане на лица); средства (заплаха, принуда, отвличане, измама, злоупотреба с власт или с уязвимо положение, плащания или облаги за получаване на съгласието на контролиращо лице); и цел (експлоатация, включваща проституция, принудителен труд, робство или сходни практики)[endnoteRef:13][13]. Международният стандарт установява категорично правило спрямо децата (под 18 години): когато действието е извършено спрямо дете с цел експлоатация, то съставлява трафик дори без използването на изброените средства[endnoteRef:14][14]. [13: [13] Чл. 3 „а“ от Протокола за предотвратяване, потушаване и наказване на трафика на хора, особено жени и деца, допълващ Конвенцията на ООН срещу транснационалната организирана престъпност (Протокол от Палермо).]  [14: [14] Чл. 3 „в“ и „г“ от Протокол от Палермо] 

Конвенцията за борба с трафика на хора (CETS No. 197) въвежда подход, основан на правата на човека и центриран върху жертвата, който регламентира задължителен срок за възстановяване и размисъл от минимум 30 дни, предпазващ жертвата от експулсиране и осигуряващ ѝ спешна помощ независимо от сътрудничеството с разследването[endnoteRef:15][15].  [15: [15] чл. 13 и 14 от Конвенцията на Съвета на Европа за борба с трафика на хора (CETS No. 197)] 

Практиката на Европейския съд по правата на човека (ЕСПЧ) по чл. 4 от ЕКПЧ формулира три самостоятелни позитивни задължения на държавата:
· Задължение за нормативна рамка - приемане на ефективно наказателно законодателство (Rantsev v. Cyprus)[endnoteRef:16][16]; [16: [16]  Решение на ЕСПЧ от 07.01.2010 г. по дело Rantsev v. Cyprus and Russia, жалба № 25965/04.] 

· Задължение за оперативна защита - предприемане на спешни мерки при реален и непосредствен риск[endnoteRef:17][17]; [17: [17] Решение на ЕСПЧ от 30.03.2017 г. по дело Chowdury and Others v. Greece, жалба № 21884/15, ECLI:CE:ECHR:2017:0330JUD002188415.] 

· Процесуално задължение за разследване - служебно (ex officio) и независимо разследване на всяко твърдение за трафик или принудителна проституция. В решението по дело S.M. v. Croatia Съдът изрично подчертава, че органите не могат да оправдават пасивността си с колебания в показанията на жертвата, пренебрегвайки нейната психологическа травма, отношенията на зависимост и дълговото робство[endnoteRef:18][18]. [18: [18] Решение на ЕСПЧ от 25.06.2020 г. по дело S.M. v. Croatia, жалба № 60561/14.] 

Европейската юриспруденция последователно санкционира държавните дефицити в редица знакови решения: при наказателно преследване на непълнолетни жертви за деяния под принуда без предварителна оценка на статута им (V.C.L. and A.N. v. the United Kingdom)[endnoteRef:19][19]; при откази на националните съдилища да присъдят на жертвите отнети доходи от експлоатация под предтекст за „неморална дейност“ (Krachunova v. Bulgaria)[endnoteRef:20][20]; при пропуски в оценката на съгласието и уязвимостта на лица с интелектуални затруднения (I.C. v. the Republic of Moldova)[endnoteRef:21][21]; както и при опити за оправдаване на продажбата на непълнолетни с културни обичаи или традиционни ромски бракове (M. and Others v. Italy and Bulgaria)[endnoteRef:22][22]. [19: [19] Решение на Европейски съд по правата на човека от 16.02.2021 г. по дело 77587/12;74603, ECLI:CE:ECHR:2021:0216JUD007758712]  [20: [20] Решение на Европейски съд по правата на човека от 28.11.2023 г. по дело 18269/18, ECLI:CE:ECHR:2023:1128JUD001826918]  [21: [21] Решение на Европейски съд по правата на човека от 27.02.2025 г. по дело 36436/22, ECLI:CE:ECHR:2025:0227JUD003643622]  [22: [22] Решение на Европейски съд по правата на човека от 31.07.2012 г. по дело 40020/03, ECLI:CE:ECHR:2012:0731JUD004002003] 

Динамиката на трафика на хора в България разкрива съществена трансформация от началото на европейските отчети на Евростат до съвременните национални данни. Официалните статистически серии отчитат спад в регистрираните жертви — от 540 лица през 2013 г. до 66 през 2023 г. — тенденция, дължаща се на спецификите на правоприлагащото отчитане и обстоятелството, че голяма част от престъпните прояви остават скрити за органите на реда.[endnoteRef:23][23] В съвременния етап профилът на уязвимостта показва, че около 90% от жертвите са жени и момичета, а приблизително 70% от пострадалите у нас са непълнолетни лица.[endnoteRef:24][24] Успоредно с това през 2025 г. в администрацията на Националната комисия за борба с трафика на хора са постъпили 61 сигнала за предполагаеми случаи, по които са идентифицирани формално или неформално 89 жертви (56 жени и 33 мъже, включително деца)[endnoteRef:25][25], докато Върховната прокуратура отчита 235 наблюдавани досъдебни производства и 42 осъдени лица[endnoteRef:26][26], което доказва необходимостта от надграждане на наказателноправните механизми срещу съвременните форми на експлоатация. [23: [23] Официални статистически данни на Евростат за България (Trafficking in human beings statistics), отчитащи динамиката на регистрираните жертви в страната от 540 лица през 2013 г. до 66 лица през 2023 г. Достъпно на: Eurostat Statistics Explained – Trafficking in Human Beings]  [24: [24] News.bg. 70% от жертвите на трафика на хора у нас са деца. Политически новини, 30 юли. Достъпно на: https://news.bg/politics/70-ot-zhertvite-na-trafika-na-hora-u-nas-sa-detsa.html (посетено на 15 септември 2026 г.).]  [25: [25] Национална комисия за борба с трафика на хора (НКБТХ). 30 юли – Международен ден за борба с трафика на хора. Официален портал на НКБТХ. Достъпно на: https://antitraffic.government.bg/bg/news/5786-30-yuli-%E2%80%93-mezhdunaroden-den-za-borba-s-trafika-na-hora (посетено на 16 септември 2026 г.).]  [26: [26] Национална комисия за борба с трафика на хора (НКБТХ). Годишен доклад за дейността по противодействие на трафика на хора за 2024 г. София. Достъпно на: https://antitraffic.government.bg/uploads/0001_NCCTHB_report_2024.pdf (посетено на 16 септември 2026 г.).] 

Европейският хоризонт: стандарти на ЕС и съдебен активизъм
Правото на Европейския съюз налага една ключова теза: трафикът на хора не е просто престъпление срещу обществения ред, а фундаментално посегателство върху човешкото достойнство. Директива 2011/36/ЕС извежда на преден план концепцията за „уязвимото положение“, разглеждайки го като ситуация, в която жертвата няма друга действителна или приемлива алтернатива освен подчинението (чл. 2). Наред с тежките наказания (лишаване от свобода до десет години при квалифицирани състави и престъпления, извършени чрез информационни технологии), сърцевината на директивата е дълбоко хуманна – това е принципът за ненаказване (non-punishment, чл. 8), който гарантира, че принудената жертва няма да бъде третирана като извършител на престъпление[endnoteRef:27][27]. [27: [27] Чл. 2, чл. 4, параграфи 1–3 и чл. 8 от Директива 2011/36/ЕС на Европейския парламент и на Съвета от 5 април 2011 година относно предотвратяването и борбата с трафика на хора и защитата на жертвите от него.] 

Тази закрила придобива императивен характер по отношение на децата (чл. 13–15), където презумпцията за малолетие/непълнолетие, назначаването на особен представител и провеждането на щадящи разпити са задължителни[endnoteRef:28][28]. Директива 2011/93/ЕС допълва тази защита с отделни състави за сексуална експлоатация на деца, детска проституция, порнография и защита на личното пространство и образа на детето (чл. 4, 14 и 20)[endnoteRef:29][29].  В своята динамична юриспруденция Съдът на Европейския съюз (СЕС) отказва да заеме пасивна позиция: по делото Pupino той задължава националните съдилища да тълкуват правото гъвкаво, за да предпазят уязвимите свидетели чрез използване на видеоконферентна връзка[endnoteRef:30][30], а по делото O.T.E. категорично забранява принудителното изпълнение на заповеди за извеждане на жертви по време на техния спасителен период за размисъл[endnoteRef:31][31]. [28: [28] Чл. 13–15 от Директива 2011/36/ЕС; ]  [29: [29] чл. 4, 14 и 20 от Директива 2011/93/ЕС относно борбата със сексуалното насилие и сексуалната експлоатация на деца и детската порнография.]  [30: [30] Решение на Съд на Европейския съюз от 16.06.2005 г. по дело C-105/03, ECLI:EU:C:2005:386]  [31: [31] Решение на Съд на Европейския съюз от 20.10.2022 г. по дело C-66/21, ECLI:EU:C:2022:809] 

Национален материалноправен отговор и съдебна практика
Българският Наказателен кодекс (чл. 159а–159г) транспонира европейските стандарти в националното правораздаване[endnoteRef:32][32]. Докато основният състав инкриминира набирането и експлоатацията, съдебната практика отдавна е отсякла всякакви опити за оправдание: съгласието на жертвата е напълно ирелевантно за съставомерността на престъплението[endnoteRef:33][33]. Никакви парични уговорки или фалшиви романтични илюзии от типа на схемата „Loverboy“ не могат да изключат наказателната отговорност[endnoteRef:34][34]. [32: [32] Чл. 159а, ал. 1 и ал. 2 от Наказателния кодекс (НК)]  [33: [33] Присъда от 12.10.2017 г. по н.д. 548/2017 на Районен съд - Разград]  [34: [34] Присъда № 8 от 15.02.2024 г. по н.д. № 1442/2023 г. Районен съд – Благоевград; ] 

Законодателят и съдилищата последователно разграничават трафика от обикновеното сводничество (чл. 155 от НК), като по-леките състави се поглъщат при наличие на трафик[endnoteRef:35][35]. Въвеждането на чл. 16а от НК дава реален живот на принципа за ненаказване, освобождавайки от наказателна отговорност жертвите за вторични деяния, извършени под пряка принуда[endnoteRef:36][36]. На финансовия фронт държавата прилага строги мерки: задължителното отнемане на престъпните средства и облаги (чл. 53 от НК), съчетано с гражданска конфискация на равностойността чрез съответните държавни органи, лишава трафикантите от незаконно придобитите активи, при запазване на процесуалните гаранции за добросъвестни трети лица[endnoteRef:37][37]. [35: [35] Тълкувателно решение № 2 от 16.07.2009 г. по т.д. № 2/2009 г. на ОСНК на ВКС.]  [36: [36] Чл. 16а ал. 1 от НК във вр. с чл. 8 от Директива 2011/36/ЕС ]  [37: [37] Чл. 53, ал. 1 от НК; ] 

Процесуална чупливост и сигурност на доказателствата: Преодоляване на мълчанието и травмата
Разкриването и доказването на трафика на хора среща сериозни бариери, когато пострадалите отказват да дават показания или ги оттеглят под въздействие на страх и дълбока психологическа травма. В тези ситуации съдебната практика отдавна надхвърля традиционното изискване жертвата сама да разобличи своя нападател. Осъдителните присъди днес се основават на комплексен анализ на обективни и косвени доказателства: дигитални следи от чатове в социални мрежи и обяви в сайтове за услуги, финансови разследвания на банкови трансфери през системи за бързи разплащания, както и безпристрастни справки за преминаване на гранични пунктове[endnoteRef:38][38]. [38: [38] Присъда № 390 от 19.09.2011 г. по н.д. 7227/2009 на Районен съд - Варна] 

Когато пред съда застане дете, институциите са длъжни да гарантират специализиран подход чрез концепцията за „синята стая“ – защитена среда, в която се избягва прекият контакт с обвиняемия[endnoteRef:39][39]. Както убедително показват решенията на българските съдилища и практиката на ЕСПЧ, емоционалните колебания и неувереността в показанията на непълнолетните лица не представляват противоречие, а са типична защитна реакция вследствие на преживяно насилие, която не компрометира тяхната годност като доказателствено средство[endnoteRef:40][40]. [39: [39] Чл. 15, ал. 4 от Закона за закрила на детето (ЗЗДет); чл. 15 от Директива 2011/36/ЕС.]  [40: [40] Решение на Европейски съд по правата на човека от 02.02.2021 г. по дело 22457/16, ECLI:CE:ECHR:2021:0202JUD002245716] 

От нормативния щит към суровата реалност
Цялата тази мащабна правна машина – от задължителната презумпция за закрила и 24-часовия мултидисциплинарен механизъм (чл. 10 и чл. 36г–36д от ЗЗДет)[endnoteRef:41][41] до инструментите за трансгранично преследване (ЕЗР, ЕЗА)[endnoteRef:42][42] и строгата отговорност при длъжностни престъпления (чл. 4 от Директива 2011/36/ЕС)[endnoteRef:43][43] – е изправена пред тежки изпитания. Институционалният отговор често се пропуква от корупционни рискове по границите и на местно ниво, където тежки престъпления се прикриват като „битови скандали“[endnoteRef:44][44], както и от дигиталните предизвикателства на онлайн трафика, отчитани в докладите на GRETA[endnoteRef:45][45]. [41: [41] Чл. 10, ал. 2 и чл. 36г–36д от Закона за закрила на детето (ЗЗДет); чл. 13, параграф 2 от Директива 2011/36/ЕС.]  [42: [42] чл. 10 ал. 1-4 от Закон за европейската заповед за разследване (ЗЕЗР); чл. 36 ал 1-3 от Закон за екстрадицията и европейската заповед за арест (ЗЕЕЗА).]  [43: [43] Чл. 4, параграф 3, буква „а“ от Директива 2011/36/ЕС.]  [44: [44] Присъда № 359 от 05.06.2024 г. по н.д. 13783/2023 на Районен съд - София]  [45: [45] GRETA. Fourth Report on Bulgaria. Strasbourg: Council of Europe, 9 October 2025. Достъпно на: https://www.coe.int/en/web/anti-human-trafficking/-/greta-publishes-its-fourth-report-on-bulgaria ] 

Когато държавният механизъм спре да бъде само текст на хартия, той навлиза в най-тежката си фаза – сблъсъка с психологическата травма на жертвата, мълчанието, изградено от страх, и необходимостта съдебната система в България да доказва престъпленията отвъд показанията на пострадалите.
Психологическата травма и императивът на превенцията: От дехуманизацията към институционалната закрила „Наричаха ни Наташа. Никой никога не попита за истинското ни име. За тях всички бяхме просто Наташа... Тази нощ исках просто да умра, чувствах се толкова унижена. Тези мъже виждаха в мен само парче месо. От този момент нататък се чувствах омерзена. Колкото и да се опитвам, не мога да измия това усещане нито от тялото, нито от съзнанието си.“[endnoteRef:46][46] [46: [46] Malarek, V. The Natashas: The Horrific Inside Story of Slavery, Rape, and Murder in the Global Sex Trade. New York: Arcade Publishing, 2011. ISBN 9781628721621.] 

Систематичното унищожаване на човешкото достойнство и дълбоката психологическа травма лежат в основата на транснационалната престъпност, задълбочено документирана от журналиста Виктор Маларек. Преживените от жертвите безизходица и изолация намират силно документално отражение в международното кино, където ярко се откроява лентата „Пътят на Светлана“ (Svetlana's Journey) – разказваща по действителен случай за 13-годишно българско момиче, жертва на трафик с цел сексуална експлоатация[endnoteRef:47][47]. Проследяването на този травматичен процес илюстрира дългогодишната еволюция на националния институционален и правораздавателен отговор. [47: [47] Svetlana's Journey, Written & Directed by Michael Cory Davis (Founder of AUSJ), Produced by TopForm Studios; лауреат на Hollywood Film Festival (Best Short Subject Winner) и HDFEST (Winner Best Dramatic Short).] 

В дълбоко психологически план трафикът причинява необратими деформации в личностната структура на пострадалите, водещи до хроничен посттравматичен стресов синдром (ПТСР) и дисоциация. В исторически план, особено в периода на ранния постсоциализъм преди приемането на специалния състав по чл. 159а от НК през 2003 г., липсата на адекватна правна рамка принуждава правораздавателната система да квалифицира деянията по общи състави на сводничество и разврат[endnoteRef:48][48]. Произтичащите от това кратки или неефективни присъди, съчетани със страха от насилие, допълнително сриват доверието в справедливостта и задълбочават травмата на жертвите.  [48: [48] Център за изследване на демокрацията (ЦИД), Corruption, Trafficking and Institutional Reform: Prevention of Trans-Border Crime in Bulgaria (2001–2002) (София: CSD, 2002);] 

Натрупаните дефицити и рискът от вторична виктимизация в дългогодишни производства налагат решителен преход към превентивно-ориентиран подход. Преодоляването на тези последици изисква целенасочени законодателни промени (de lege ferenda), насочени към криминализиране на съзнателното ползване на сексуални услуги от жертви на трафик и нормативно утвърждаване на стандарта Barnahus за щадящо изслушване на непълнолетните лица[endnoteRef:49][49]. В институционален план се налагат трайна регламентация на Националния механизъм за насочване, създаване на гаранционен фонд за авансово обезщетяване на пострадалите и засилени антикорупционни филтри в правоохранителния сектор [endnoteRef:50][50]. [49: [49] Решение по дело № 22457/16 на ЕСПЧ относно стандартите за защита на децата и риска от вторична виктимизация в наказателния процес, във връзка с прилагането на модела Barnahus („Къща на детето“) като специализиран мултидисциплинарен център под един покрив за щадящ разпит и психологическа подкрепа.]  [50: [50] Решение по дело № 18269/18 на ЕСПЧ относно държавната отговорност и ефективното обезщетяване на жертвите на трафик.] 

Борбата срещу трафика на жени и деца с цел сексуална експлоатация в България не може да се изчерпва с епизодични наказателни присъди срещу отделни низови участници в престъпните схеми. „Цената на мълчанието“ е прекалено висока: тя се изразява в разрушени човешки съдби, продължаваща експлоатация на най-уязвимите групи и компрометиране на правовия ред. По думите на Виктор Маларек, за своите похитители  жертвите не са нищо повече от „лесно заменяеми пешки в процъфтяващия бизнес на пари, похот и секс, а най-тревожното е, че този трафик представлява антропогенно бедствие, което подлежи на превенция – затова времето да се сложи край на този порочен кръг е сега“[endnoteRef:51][51]. [51: [51] “On the contrary, they have become expendable pawns in the burgeoning business of money, lust and sex. What is most disturbing is that trafficking is a manmade disaster that can be prevented. Yet the world continues to ignore the plight of these women and girls. The time has come to stop the traffic” Victor M., The Natashas: The Horrific Inside Story of Slavery, Rape, and Murder in the Global sex trade, september 2011, ISBN номер: 9781628721621, 1628721626

